CELEX: 62012CN0340
Language: et
Date: 2012-07-16 00:00:00
Title: Kohtuasi C-340/12 P: Siseturu Ühtlustamise Ameti (kaubamärgid ja tööstusdisainilahendused) 16. juulil 2012 esitatud apellatsioonkaebus Üldkohtu (neljas koda) 8. mai 2012 . aasta otsuse peale kohtuasjas T-416/10: Yoshida Metal Industry Co. Ltd versus Siseturu Ühtlustamise Amet (kaubamärgid ja tööstusdisainilahendused)

29.9.2012   
            
            
               ET
            
            
               Euroopa Liidu Teataja
            
            
               C 295/20
            
         Siseturu Ühtlustamise Ameti (kaubamärgid ja tööstusdisainilahendused) 16. juulil 2012 esitatud apellatsioonkaebus Üldkohtu (neljas koda) 8. mai 2012. aasta otsuse peale kohtuasjas T-416/10: Yoshida Metal Industry Co. Ltd versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-340/12 P)
   2012/C 295/36
   Kohtumenetluse keel: inglise
   
      Pooled
   
   
      Apellant: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)
   
      Teised menetlusosalised: Yoshida Metal Industry Co. Ltd ning Pi-Design AG, Bodum France ja Bodum Logistics A/S
   
      Apellandi nõuded
   
   Apellant palub Euroopa Kohtul:
   
               —
            
            
               rahuldada apellatsioonkaebus täies ulatuses;
            
         
               —
            
            
               tühistada vaidlustatud kohtuotsus;
            
         
               —
            
            
               mõista apellandi kohtukulud välja Yoshida Metal Industry Co. Ltd-lt.
            
         
      Väited ja peamised argumendid
   
   
               —
            
            
               Apellant väidab, et Üldkohus jättis vaidlustatud otsuse põhjendamata niivõrd, kuivõrd ta ei käsitlenud vaidlustatud otsuse punktis 18 sisalduvat argumenti.
            
         
               —
            
            
               Apellant väidab samuti, et Üldkohus rikkus määruse nr 207/2009 ühenduse kaubamärgi kohta artikli 7 lõike 1 punkti e alapunkti ii. Üldkohus oleks pidanud sedastama, et kolmemõõtmelisele esemele kinnitamisele lisaks saab kahemõõtmelise kaubamärgi ka sellisesse esemesse hõlmata. Seega nõuab määruse nr 207/2009 artikli 7 lõike 1 punkti e alapunkti ii kohaldamine, et arvestataks registreerimistaotluse esitamise päeva seisuga kõigi võimalike viisidega, kuidas asjaomase tähise saab kolmemõõtmelise esemega ühendada. Üldkohus on moonutanud tõendeid, otsustades, et apellatsioonikoja hinnang põhines üksnes tegelikult turustatavatel kaupadel. Tegelikult sedastas apellatsioonikoda selgelt, et tema järeldused põhinevad esmajoones Pi-Design’i poolt esitatud patentidel. Igal juhul ei saa keelata tuginemist täiendavatele tõenditele, s.h patendid ja tegelikult turustatavad kaubad, kui sellised tõendid toetavad järeldust, et vaidlustatud taotletava tähise omadused võivad kolmemõõtmelisse esemesse hõlmatuna toetada tehnilise tulemuse saavutamist. See on määruse nr 207/2009 artikli 7 lõike 1 punkti e alapunkti ii aluseks oleva õiguskindluse ja avaliku huvi kaitse seisukohalt ainus kohane lähenemisviis.